Diari Oficial de la Generalitat Valenciana


Sumari del DOGV 6679, del 27-12-2011 (2011/12697)

Informació pública de l'alternativa tècnica, proposició juridicoeconòmica i projecte de reparcel·lació forçosa del programa d'actuació aïllada situat al carrer del Mur - travessia Màrtirs d'Altura.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12455


Data del document
:   15-12-2011

Organisme emissor
:   Promociones y Construcciones Mediterranea 2000, SL

Tipus de document
:   Anunci

Descriptors 

:   * Altura
    * pla d'urbanisme
    * empresa privada

Informació pública de l'alternativa tècnica, proposició juridicoeconòmica i projecte de reparcel·lació forçosa del programa d'actuació aïllada situat al carrer del Mur - travessia Màrtirs d'Altura. [2011/12689]  
La mercantil Promociones y Construcciones Mediterránea 2000, SL, amb CIF C75781122 i domicili al carrer de Camilo José Cela, s/n, 12360 Altura (Castellón), amb el fi que li siga adjudicada la condició d'agent urbanitzador del programa d'actuació aïllada situat al carrer del Mur - travessia Màrtirs d'Altura i en compliment de l'establit en l'article 258.3) del Decret 67/2006, de 12 de maig, del Consell, Reglament d'Ordenació i Gestió Territorial i Urbanística, i concordants amb la Llei Urbanística Valenciana, sotmet a informació pública la documentació urbanística que se cita a continuació:  
  
a) Memòria de l'alternativa tècnica del programa d'actuació aïllada i proposició juridicoeconòmica.  
b) Projecte d'urbanització.  
c) Projecte de reparcel·lació forçosa.  
Els dits documents tècnics se sotmeten a informació pública per termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, amb l'avís previ als titulars cadastrals afectats per l'actuació. Transcorregut el dit termini sense que s'haja formulat cap al·legació o suggeriment per l'Ajuntament d'Altura, es procedirà a l'adjudicació de la condició d'agent urbanitzador per a la gestió indirecta del programa a la mercantil Promociones y Construcciones Mediterránea 2000, SL, així com a l'aprovació definitiva de la resta de documents tècnics que componen l'actuació, a saber, proposició juridicoeconòmica, projecte d'urbanització i projecte de reparcel·lació forçosa amb els efectes prevists en l'article 169 i següents de la Llei Urbanística Valenciana.  
  
Igualment -i per al mateix termini- es farà públic per mitjà d'un anunci en un diari de difusió corrent a la població del municipi d'Altura i pàgina web de l'Ajuntament.  
Es fa constar que els documents anteriorment esmentats integrants del programa d'actuació aïllada han quedat protocol·litzats mitjançant acta autoritzada en la notaria de Segorbe, al carrer del Doctor Velásquez, número 11-1r A, de Segorbe, i estaran exposats en horari d'atenció al públic de 09.00 a 14.00 hores. Igualment s'ha dipositat una còpia de la dita documentació a l'Ajuntament d'Altura, al carrer Sant Vicent, 2.  
  
Durant el termini indicat d'un mes podrà consultar-se tota la documentació, tant en l'Ajuntament com en la notaria esmentada, on es podrà obtindre una còpia de l'acta de protocol·lització, així com formular al·legacions, que podran presentar-se indistintament en la notaria o en l'Ajuntament.  
  
Altura, 15 de desembre de 2011.- El administrador: Francisco Ors Lozano.